కాగజ్ నగర్, వెలుగు : టిప్పర్ వెళ్తుంటే అనుకోకుండా ఓ కోడిపెట్ట అడ్డం వచ్చి టైర్​ కింద పడి చనిపోయింది. దీంతో ఊరోళ్లంతా కలిసి ప్రమాదానికి కారణమైన లారీతో పాటు వెనుక వస్తున్న15 వాహనాలను అడ్డుకున్నారు. గుడ్ల మీది కోడిపెట్టను చంపినందుకు జరిమానా కట్టాల్సిందేనని పట్టుబట్టారు. ఈ ఘటన కుమ్రం భీం జిల్లా చింతలమానేపల్లి మండల కేంద్రంలో గురువారం ఉదయం జరిగింది. పోచమ్మ నుంచి బాబాసాగర్​పోయే దారిలో ఉండే దంద్రే బండయ్య కోళ్లను పెంచుతున్నాడు. ఇతడి దగ్గరున్న ఓ కోడిపెట్ట రోడ్డుపైకి వెళ్లగా అటుగా వెళ్తున్న ఒక కంకర టిప్పర్​ కోడిపై నుంచి వెళ్లింది. అది చనిపోగా ఓనర్​తో పాటు 100 మంది గ్రామస్తులు గుమిగూడి ప్రమాదానికి కారణమైన లారీని ఆపారు. రూ.500 తీసుకుని వదిలిపెట్టాలని టిప్పర్​ యజమాని కోరగా ఒప్పుకోలేదు.
తన కోడిపెట్ట ఇప్పటికే 10 గుడ్లు పెట్టిందని, అవి పిల్లలయితే తనకు ఎంతో లాభం వచ్చేదని కోడి ఓనర్​ బండయ్య వాదించాడు. ఈ క్రమంలో టిప్పర్​వెనక మరో 15 వాహనాలు ఆగిపోవడంతో ట్రాఫిక్​సమస్య తలెత్తింది. రెండు గంటల తర్వాత పోలీసులు అక్కడకు చేరుకుని టిప్పర్​యజమానితో మాట్లాడి కోడి ఓనర్​కు రూ.5 వేలు ఇప్పించారు. అలాగే కంకర టిప్పర్ల వల్ల కంకర, చిప్స్ పడి దుమ్ము వస్తోందని గ్రామస్థులనడంతో.. లారీ డ్రైవర్లు మనుషులను పెట్టి రోడ్లను క్లీన్​ చేయించారు. తర్వాతే లారీలను పోనిచ్చారు.
kagaz nagar, velugu : tipper veltunte anukokunda oo kodipetta addam vachi tairi kinda padi chanipoyindi. deentho oorollantaa kalisi pramaadaaniki kaaranamaina laareetho paatu venuka vastunna15 vaahanaalanu addukunnaru. gudla meedi kodipettanu champinanduku jarimana kattalsindenani pattubattaaru. ee ghatana kumram bheem jilla chintalamanepalli mandala kendramlo guruvaram udayam jarigindi. pochamma nunchi babasagarepoye daarilo unde dandre bandayya kollanu penchutunnaadu. itadi daggarunna oo kodipetta roddupaiki vellagaa atuga veltunna oka kankara tipperke kodipai nunchi vellindi. adhi chanipoga onaretho paatu 100 mandi graamastulu gumigudi pramaadaaniki kaaranamaina laareeni aapaaru. roo.500 teesukuni vadilipettaalani tipperke yajamani koraga oppukoledu.
tana kodipetta ippatike 10 gudlu pettindani, avi pillalayithe tanaku entho laabham vachedani kodi onarn bandayya vaadinchaadu. ee kramamlo tipparevenaka maro 15 vaahanaalu aagipovadamtho traphickemasasya talettindi. rendu gantala tarvaata poliisulu akkadaku cherukuni tipparyajamanitho matladi kodi onareku roo.5 velu ippinchaaru. alaage kankara tipperla valla kankara, chips padi dummu vastondani graamasthulanadamtho.. lari driverlu manushulanu petti rodlanu cleen cheyinchaaru. tarvate laareelanu ponichaaru.